ΓΡΑΠΤΗ ΕΡΩΤΗΣΗ P-1596/01

υποβολή: Andr Brie (GUE/NGL) προς το Συμβούλιο

(21 Μαΐου 2001)

Θέμα: Κατάσταση όσον αφορά τη Σύμβαση περί Χημικών Όπλων

Η Σύμβαση για την απαγόρευση των Χημικών Όπλων αποτελεί μία από τις πλέον εκτενείς και σημαντικές διεθνείς συμβάσεις για τον αφοπλισμό. Ο μηχανισμός της ελέγχου επιδοκιμάστηκε τότε ως παραδειγματικός, όχι μόνο από τις κυβερνήσεις των κρατών μελών της ΕΕ. Με τη

Σύμβαση δέχονται για πρώτη φορά συμβαλλόμενα κράτη με ίσους όρους έναν αποτελεσματικό διεθνή έλεγχο. Η τεχνική γραμματεία του Οργανισμού για την Απαγόρευση των Χημικών Όπλων πραγματοποίησε εν τω μεταξύ 1000 διεθνείς επιθεωρήσεις, από τις οποίες τα δύο τρίτα έγιναν σε αποθηκευτικούς χώρους και εγκαταστάσεις παραγωγής χημικών όπλων, ενώ το ένα τρίτο σε χημικές βιομηχανίες.

Εν τω μεταξύ όμως η αποτελεσματικότητα και η ανεξαρτησία των επιθεωρήσεων έχει μειωθεί, λόγω του ότι π.χ. πρώτον μέσω εκ τωνστέρων εκδοθεισών διατάξεωνποχρεούνται οι επιθεωρητές, να επιδίδουν φωτοτυπίες των σημειώσεών τους για τις παρατηρήσεις στο ελεγχόμενο μέρος κατά το τέλος της επιθεώρησης. Δεύτερον η οργάνωση έχει περιέλθει σε οικονομική κρίση, λόγω του ότι σημαντικά κράτη μέλη δεν ανταποκρίνονται στις οικονομικές τουςποχρεώσεις. Επί του παρόντος δεν είναι δυνατόν να διεξαχθούν πολυάριθμοι αναγκαίοι έλεγχοι, προπάντων στη χημική βιομηχανία, για οικονομικούς λόγους. Ερωτώ το Συμβούλιο:

Ασχολήθηκε το Συμβούλιο με την κατάσταση όσον αφορά τη Σύμβαση περί Χημικών Όπλων, και ποια μέτρα εξετάζονται ενδεχομένως από το Συμβούλιο προκειμένου να ξεπερασθεί η οικονομική κρίση του Οργανισμού για την Απαγόρευση των Χημικών Όπλων·

Πώς αξιολογεί το Συμβούλιο την εκ τωνστέρων τροποποίηση διατάξεων περί ελέγχου και διαβλέπει σ' αυτές μία τροποποίηση της Σύμβασης, που αντιβαίνει στο άρθρο της Σύμβασης XV, το οποίο απαιτεί ειδική διαδικασία και επικυρώσεις σε όλα τα κράτη μέλη της Σύμβασης·

Προτίθεται το Συμβούλιο ναποστηρίξει ένα διεθνές πρόγραμμα βοήθειας για την καταστροφή των χημικών όπλων στη Ρωσία·

Απάντηση

(29 Νοεμβρίου 2001)

Το Συμβούλιο συμμερίζεται την ανησυχία του αξιότιμου βουλευτή σχετικά με τη δύσκολη οικονομική κατάσταση του Οργανισμού για την Απαγόρευση των Χημικών Όπλων. Στη δήλωσή της, την οποίαπέβαλε η Προεδρία κατά την Έκτη Διάσκεψη των Συμβαλλομένων Κρατών της Σύμβασης για τα Χημικά Όπλα (Χάγη, 14-18 Μαΐου 2001), η ΕΕ τόνισε ότι η κατάσταση απαιτεί αποφασιστικά μέτρα, τόσο για την επίλυση των έντονων οικονομικών δυσκολιών όσο και για την αντιμετώπιση των διαρθρωτικών προβλημάτων του προϋπολογισμού καιπογράμμισε τη σημασία του θέματος για την πλήρη και ουσιαστική εφαρμογή της Σύμβασης.

Όσον αφορά τις λεπτομέρειες των επιθεωρήσεων, το Παράρτημα ελέγχου της Σύμβασης ορίζει, στο άρθρο 50 του Τμήματος ΙΙ Γενικοί κανόνες ελέγχου, ότι Το επιθεωρούμενο συμβαλλόμενο κράτος λαμβάνει, κατόπιν αιτήσεώς του, αντίγραφα των πληροφοριών και στοιχείων που συγκεντρώνει η Τεχνική Γραμματεία σχετικά με την ή τις εγκαταστάσεις του.

Στις 17 Δεκεμβρίου 1999, το Συμβούλιο ενέκρινε κοινή δράση για τη θέσπιση προγράμματος συνεργασίας της Ευρωπαϊκής Ένωσης για τη μη διάδοση των πυρηνικών όπλων και τον αφοπλισμό στη Ρωσική Ομοσπονδία. Στόχος του προγράμματος είναι να ενισχυθεί η Ρωσική Ομοσπονδία στις προσπάθειές της για τον έλεγχο των όπλων και τον αφοπλισμό. Στο πλαίσιο αυτό, εγκαταστάσεις και εξοπλισμός αξίας περίπου 6 εκατομμυρίων ευρώ θα χορηγηθούν σε σχέδια που αποσκοπούν στην καταστροφή της εγκατάστασης χημικών όπλων στο Γκόρνυ.